JayJayThrowThrow/commonwealth-wiki-mix huggingface dataset:
राखी गुलज़ार

राखी गुलज़ार (जन्म: 15 अगस्त, 1947) हिन्दी फ़िल्मों की अभिनेत्री हैं। वह व्यापक रूप से केवल राखी के रूप में जानी जाती हैं। वह मुख्य रूप से हिन्दी फिल्मों और साथ ही कई बंगाली फिल्मों में दिखाई दी हैं। चार दशकों तक किये अभिनय में, उन्होंने कई अन्य पुरस्कारों के अलावा तीन फिल्मफेयर पुरस्कार और एक राष्ट्रीय फिल्म पुरस्कार जीता है। फिल्मफेयर में, राखी को 16 बार (सर्वश्रेष्ठ अभिनेत्री के लिए 8 बार और सर्वश्रेष्ठ सहायक अभिनेत्री के लिए 8 बार) नामांकित किया गया, जिससे वह माधुरी दीक्षित और रानी मुखर्जी के साथ महिला श्रेणियों में सबसे अधिक नामांकित कलाकार हैं।
व्यक्तिगत जीवन

राखी का जन्म भारत की आजादी की घोषणा के कुछ ही घंटों बाद 15 अगस्त 1947 को पश्चिम बंगाल के नादिया जिले के राणाघाट में एक बंगाली परिवार में हुआ था।

राखी का किशोरावस्था में ही बंगाली फ़िल्मों के निर्देशक अजय बिश्वास से शादी हो गई थी पर यह शादी असफल रही। अभी वह विख्यात फ़िल्म निर्देशक, कवि एवं गीतकार गुलज़ार की पत्नी हैं। वर्ष 2003 में उनको पद्म श्री की उपाधि से सम्मानित किया गया।
फिल्मी सफर

1967 में, 20 वर्षीय राखी ने अपनी पहली बंगाली फिल्म बधु बारन में अभिनय किया, जिसके बाद उन्हें 1970 में अपनी पहली हिन्दी फिल्म, राजश्री प्रोडक्शन्स की जीवन मृत्यु में धर्मेन्द्र के साथ मुख्य भूमिका की पेशकश की गई।

1971 में, राखी ने शर्मीली में शशि कपूर के साथ दोहरी भूमिका निभाई। उसी वर्ष उन्होंने लाल पत्थर और पारस में भी अभिनय किया; सभी तीन फिल्में लोकप्रिय थीं और वह 1970 के दशक में हिन्दी सिनेमा की अग्रणी अभिनेत्री बन गईं। उनके अभिनय की शहज़ादा (1972), आँखों आँखों में (1972), हीरा पन्ना (1973), दाग (1973), हमारे तुम्हारे (1979), आँचल (1980), श्रीमान श्रीमती (1982) और ताकत (1982) में प्रशंसा हुई।

राखी ने शशि कपूर के साथ 10 रिलीज़ फ़िल्मों में काम किया, जिनमें शर्मीली (1971), जानवर और इंसान (1972), कभी कभी (1976), दूसरा आदमी (1977), तृष्णा (1978), बसेरा (1981), बंधन कच्चे धागों का (1983), ज़मीन आसमान (1984), और पिघलता आसमान (1985)। मुख्य महिला नायिका के रूप में उनकी आखिरी फिल्म 1985 में शशि कपूर के साथ पिघलता आसमान थी।

1980 के आखिरी सालों और 1990 के दशक में उन्होंने बुजुर्ग मां के रूप में मजबूत चरित्र भूमिकाएं निभाईं - राम लखन (1989), अनाड़ी (1993), बाज़ीगर (1993), खलनायक (1993), करन अर्जुन (1995), बॉर्डर (1997), सोल्जर (1998), एक रिश्ता (2001) और दिल का रिश्ता (2002)।

उनकी आखिरी फिल्म 2003 में शुभो महूरत थी, जिसके लिए उन्होंने सर्वश्रेष्ठ सहायक अभिनेत्री के लिए राष्ट्रीय फिल्म पुरस्कार जीता था। वह तब से फिल्म उद्योग से सेवानिवृत्त हैं।
प्रमुख फिल्में
पुरस्कार

फ़िल्मफ़ेयर पुरस्कार

* 1990 - फ़िल्मफ़ेयर सर्वश्रेष्ठ सहायक अभिनेत्री पुरस्कार - राम लखन
* 1977 - फ़िल्मफ़ेयर सर्वश्रेष्ठ अभिनेत्री पुरस्कार - तपस्या
* 1974 - फ़िल्मफ़ेयर सर्वश्रेष्ठ सहायक अभिनेत्री पुरस्कार - दाग
राष्ट्रीय फ़िल्म पुरस्कार

* 2003 - राष्ट्रीय फ़िल्म पुरस्कार - सर्वश्रेष्ठ सहायक अभिनेत्री पुरस्कार - शुभ मुहूर्त
सन्दर्भ

श्रेणी:1947 में जन्मे लोग
श्रेणी:जीवित लोग
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेत्री
डिम्पल कपाड़िया

डिम्पल कपाड़िया (जन्म: 8 जून, 1957) हिन्दी फ़िल्मों की एक अभिनेत्री है जिनके पति राजेश खन्ना थे। इनकी बेटी भी एक अभिनेत्री है। जिनका नाम ट्विंकल खन्ना है और दामाद अक्षय कुमार है। उन्हें राज कपूर द्वारा 16 साल की उम्र में फिल्मों में लिया गया था। उन्होंने उनकी रूमानी फ़िल्म बॉबी (1973) में शीर्षक भूमिका निभाई थी। उसी वर्ष उन्होंने भारतीय अभिनेता राजेश खन्ना से शादी की और अभिनय से संन्यास ले लिया। राजेश से अलग होने के बाद, डिम्पल ने 1984 में फिल्म उद्योग में लौट आईं। उस दौर की उनकी एक फ़िल्म सागर (1985) थी। बॉबी और सागर दोनों ने सर्वश्रेष्ठ अभिनेत्री का फिल्मफेयर पुरस्कार उन्हें जिताया। वह 1980 के दशक में खुद को हिन्दी सिनेमा की अग्रणी अभिनेत्रियों में से एक के रूप में स्थापित करने लगीं।
व्यक्तिगत जीवन

डिम्पल कपाड़िया गुजराती उद्यमी चुन्नीभाई कपाड़िया और बैटी के चार बच्चों में सबसे बड़ी हैं। परिवार मुम्बई के सांता क्रूज़ में रहता था। उन्होंने 1973 में अपनी पहली फिल्म बॉबी की रिलीज से छह महीने पहले अभिनेता राजेश खन्ना से शादी की। उन्होंने अपनी दो बेटियों ट्विंकल (जन्म: 1974) और रिंकी (जन्म: 1977) की परवरिश करने के लिए बारह साल के लिए अभिनय से संन्यास ले लिया।
फिल्मी सफर

उन्हें राज कपूर ने 1973 के रूमानी फिल्म बॉबी से फिल्मों में उताराअ था। जबकि इस फिल्म में राज कपूर के बेटे ऋषि कपूर की पहली प्रमुख भूमिका थी, डिम्पल को गोवा की मध्यमवर्गीय ईसाई लड़की बॉबी ब्रागांज़ा की शीर्षक भूमिका दी गई थी। बॉबी प्रमुख व्यावसायिक और आलोचनात्मक सफलता थी और डिम्पल कपाड़िया को उनके प्रदर्शन के लिए सराहना मिली। इससे उन्होंने सर्वश्रेष्ठ अभिनेत्री के लिए फिल्मफेयर पुरस्कार जीता (अभिमान के लिए जया भादुड़ी के साथ वह बराबरी पर रही थी)। इसके बाद उन्होंने अपने बच्चों को पालने के लिए फिल्म उद्योग छोड़ दिया।

1982 में राजेश खन्ना से अलग होने के बाद, वह अभिनय में वापसी करने की इच्छुक थीं और उन्होंने अंततः 1984 में ऐसा किया। अगले दशक तक, वह श्रीदेवी, माधुरी दीक्षित, मीनाक्षी शेषाद्री और जया प्रदा के साथ बॉलीवुड की शीर्ष पाँच व्यावसायिक सफल अभिनेत्रियों में से एक बन गईं। उनकी सबसे पहली फिल्म ज़ख्मी शेर (1984) रही। इसके बाद सागर (1985) आलोचनात्मक सफलता रही थी और अंततः उसे उस वर्ष के लिये ऑस्कर में भारत की आधिकारिक प्रविष्टि के रूप में चुना गया था।
प्रमुख फिल्में
पुरस्कार

फ़िल्मफ़ेयर पुरस्कार

* 1995 - फ़िल्मफ़ेयर सर्वश्रेष्ठ सहायक अभिनेत्री पुरस्कार - क्रान्तिवीर
* 1993 - फ़िल्मफ़ेयर सर्वश्रेष्ठ फ़िल्म पुरस्कार - आलोचक - रुदाली
* 1986 - फ़िल्मफ़ेयर सर्वश्रेष्ठ अभिनेत्री पुरस्कार - सागर
* 1974 - फ़िल्मफ़ेयर सर्वश्रेष्ठ अभिनेत्री पुरस्कार - बॉबी
राष्ट्रीय फ़िल्म पुरस्कार

* 1993 - राष्ट्रीय फ़िल्म पुरस्कार - सर्वश्रेष्ठ अभिनेत्री पुरस्कार - रुदाली
सन्दर्भ

श्रेणी:1957 में जन्मे लोग
श्रेणी:जीवित लोग
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेत्री
श्रेणी:श्रेष्ठ अभिनेत्री के लिए राष्ट्रीय फ़िल्म पुरस्कार विजेता
मुमताज़ (अभिनेत्री)

मुमताज़ (अपनी शादी के बाद मुमताज़ माधवानी के नाम से जानी जाती हैं; जन्म: 31 जुलाई 1947) हिन्दी फ़िल्मों की एक अभिनेत्री हैं। उन्होंने 1971 में खिलौना में अपने किरदार के लिए सर्वश्रेष्ठ अभिनेत्री का फिल्मफेयर पुरस्कार जीता। हालांकि उन्होंने छोटी सहायक भूमिकाओं के साथ शुरुआत की, बाद में उन्होंने तरक्की की और अपने समय के सभी शीर्ष अभिनेताओं के साथ मुख्य भूमिकाओं में काम किया। उन्हें 60 और 70 के दशक की सर्वश्रेष्ठ अभिनेत्रियों और नर्तकियों में से एक के रूप में याद किया जाता है।
व्यक्तिगत .जीवन

मुमताज़ का जन्म अब्दुल सलीम अस्करी (मेवे के विक्रेता) और शदी हबीब आगा के यहाँ हुआ था जो ईरान से थे। उनके जन्म के ठीक एक साल बाद उनका तलाक हो गया। उनकी छोटी बहन अभिनेता मल्लिका है जिनकी शादी पहलवान और भारतीय अभिनेता रंधावा से हुई थी - जो पहलवान और अभिनेता दारा सिंह के छोटे भाई थे।
फ़िल्मी सफर

मुमताज़ सोने की चिड़िया (1958) में एक बाल अभिनेत्री के रूप में दिखाई दीं। किशोरी के रूप में उन्होंने 1960 के दशक की शुरुआत में वल्लाह क्या बात है, स्त्री और सेहरा में अतिरिक्त अभिनेत्री के रूप में काम किया। वयस्क के रूप में, ए-ग्रेड फिल्मों में उनकी पहली भूमिका 1963 की गहरा दाग़ में थी। इसमें उन्होंने नायक की बहन की भूमिका निभाई थी। मुझे जीने दो जैसी सफल फिल्मों में उन्हें छोटी भूमिकाएँ मिलीं। बाद में, उन्होंने 16 एक्शन फिल्मों में मुख्य नायिका की भूमिका निभाई, जिसमें फ़ौलाद वीर भीमसेन, टार्ज़न कम्स टू देल्ही, सिकंदर-ए-आज़म, रूस्तम-ए-हिंद, राका, और डाकू मंगल सिंह, शामिल हैं। इन सब में पहलवान दारा सिंह उनके साथ मुख्य भूमिका में थे और वह स्टंट-फिल्म नायिका के रूप में मानी जाने लगीं।

वह राज खोसला की ब्लॉकबस्टर दो रास्ते (1969) थी, जिसने मुमताज़ को पूर्ण फिल्मी सितारा बना दिया। इसमें राजेश खन्ना ने अभिनय किया था। हालाँकि मुमताज़ की फिल्म में छोटी भूमिका थी, फिर भी निर्देशक राज खोसला ने उनके साथ चार गाने फिल्माए। 1969 में, राजेश खन्ना के साथ उनकी फिल्में दो रास्ते और बंधन, वर्ष की शीर्ष कमाई करने वाली फिल्म बनी थी। उन्होंने राजेन्द्र कुमार की ताँगेवाला में प्रमुख नायिका की भूमिका निभाई। शशि कपूर, जिन्होंने पहले सच्चा झूठा (1970) में उनके साथ काम करने से इनकार कर दिया था, अब वह चाहते थे कि वह चोर मचाये शोर (1974) में उनकी नायिका बनें। उन्होंने लोफर और झील के उस पार (1973) जैसी फिल्मों में प्रमुख नायिका के रूप में धर्मेन्द्र के साथ काम किया।

मुमताज ने फ़िरोज़ ख़ान के साथ अक्सर काम किया जिसमें हिट फिल्में मेला (1971), अपराध (1972) और नागिन शामिल हैं। राजेश खन्ना के साथ उनकी जोड़ी कुल 10 फिल्मों में सबसे सफल रही। उन्होंने अपने परिवार पर ध्यान केन्द्रित करने के लिए फिल्म आईना (1977) के बाद फिल्मों में काम करना छोड़ दिया। उन्होंने 1990 में आँधियां से फिर वापसी की थी।
व्यक्तिगत जीवन

मुमताज ने 1974 में बिजनेसमैन मयूर माधवानी से शादी की। उनकी दो बेटियां हैं, जिनमें से एक नताशा ने 2006 में अभिनेता फिरोज खान के बेटे फरदीन खान से शादी की।
रिश्ते

शम्मी कपूर उससे प्यार करते थे और उससे शादी भी करना चाहते थे लेकिन मुमताज कम उम्र में अपना फिल्मी करियर छोड़ने के लिए तैयार नहीं थीं क्योंकि कपूर नहीं चाहते थे कि उनकी पत्नी शादी के बाद फिल्म उद्योग में काम करें।
प्रमुख फिल्में
नामांकन और पुरस्कार

फ़िल्मफ़ेयर पुरस्कार

* 1971 - फ़िल्मफ़ेयर सर्वश्रेष्ठ अभिनेत्री पुरस्कार - खिलौना
सन्दर्भ
बाहरी कड़ियाँ

श्रेणी:1947 में जन्मे लोग
श्रेणी:जीवित लोग
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेत्री
ब्लैक

ब्लैक 2005 में बनी हिन्दी भाषा की फिल्म है।
संक्षेप
चरित्र एवं मुख्य कलाकार

* रानी मुखर्जी - मिशेल मैकनैली
* अमिताभ बच्चन - देबराज सहाय
* आयशा कपूर - छोटी मिशेल
* शेर्नाज़ पटेल - कैथरीन मैकनेली
* धृतिमान चटर्जी - पॉल मैकनेली
* नंदना सेन - सारा मैकनेली
* माहाबानू मोदी कोतवाल - श्रीमती नायर
दल

संगीत

ए आर रहमान जी को फिल्म, ब्लॅक, के लिए मूल रूप से संपर्क किया गया था लेकिन ऊन्होने अपने व्यस्त कार्यक्रम की वजह से इनकार कर दिया। फिल्म का संगीत फिर मोंटी शर्मा द्वारा रचा गया था। "हा मेन चू कर देखा है," गाना गायत्री गानजावाला ने निष्पादन किया। ब्लॅक अन्य बॉलीवुड फिल्मों के विपरीत एक हि गाने को प्नाह देति है।
रोचक तथ्य

परिणाम

बौक्स ऑफिस

समीक्षाएँ
नामांकन और पुरस्कार

* 2006 - फ़िल्मफ़ेयर सर्वश्रेष्ठ अभिनेत्री पुरस्कार - रानी मुखर्जी
* 2006 - फ़िल्मफ़ेयर सर्वश्रेष्ठ अभिनेता पुरस्कार - अमिताभ बच्चन
सन्दर्भ


बाहरी कड़ियाँ

*


श्रेणी:2005 में बनी हिन्दी फ़िल्म
श्रेणी:फ़िल्मफ़ेयर सर्वश्रेष्ठ फ़िल्म पुरस्कार विजेता
यश राज फ़िल्म्स

यश राज फ़िल्म्स भारतीय निर्माता - निर्देशक यश चोपड़ा द्वारा स्थापित कंपनी है जो की एक हिंदी फिल्म निर्देशक और निर्माता है। वो पहले अपने भाई के फिल्म कंपनी बर फिल्म्स में काम करते थे और बाद में उन्होंने सन १९७० में अपनी खुद की कम्पनी शुरू की। इनके द्वारा बनाई गयी फिल्मे सन २००४ व २००५ में तीन अच्छी प्रदर्शन करने वाली फिल्मे दे चुकी है। कंपनी मुख्य रूप से हिंदी फिल्मों का निर्माण और वितरण करती है, और भारत के सबसे बड़े फिल्म स्टूडियो में से एक है।

सन 2012 में यश चोपड़ा जी के देहांत के बाद से इस फिल्मनिर्माण कंपनी का दारोमदार उनके बेटे आदित्य चोपड़ा सँभालते हैं।
इतिहास

2005 में, अपने प्रारंभिक फिल्म निर्माण के दौरान, यशराज ने उचित फिल्म शूटिंग स्टूडियो स्थापित करने के अवसर का हवाला दिया। उसी वर्ष बाद में, उन्होंने मुंबई शहर में अपना फिल्म निर्माण स्टूडियो बनाया।

2006 में, पहली फिल्म की शूटिंग वाईआरएफ स्टूडियो में एक रोमांटिक थ्रिलर फना थी।

स्टूडियो के भीतर शूट की गई कुछ उल्लेखनीय फ़िल्में हैं; कभी अलविदा ना कहना (2006), पार्टनर (2007), तारे ज़मीन पर (2007), दोस्ताना (2008), वांटेड (2009), 3 इडियट्स (2009), दबंग (2010), बॉडीगार्ड (2011), रा.वन ( 2011), अग्निपथ (2012), चेन्नई एक्सप्रेस (2013), जय हो (2014) और पीके (2014)।

20 एकड़ में फैला उच्च तकनीक से सुसज्जित 6 मंजिल का स्टूडियो उनके और उनकी तत्कालीन पत्नी पायल खन्ना द्वारा डिजाइन किया गया था।

स्टूडियो को अन्य फिल्मों और टेलीविजन शूट जैसे 10 का दम, सोनी एंटरटेनमेंट के लिए कौन बनेगा करोड़पति, क्या आप पांचवी पास से तेज हैं?, कॉफी विद करण और स्टार इंडिया के लिए सत्यमेव जयते के लिए भी किराए पर लिया जाता है।
इन्हें भी देखें

* वाईआरएफ स्पाई यूनिवर्स

श्रेणी:फ़िल्म वितरक
परमवीर चक्र

परमवीर चक्र भारत का सर्वोच्च शौर्य सैन्य अलंकरण है जो दुश्मनों की उपस्थिति में उच्च कोटि की शूरवीरता एवं त्याग के लिए प्रदान किया जाता है। ज्यादातर स्थितियों में यह सम्मान मरणोपरांत दिया गया है। इस पुरस्कार की स्थापना २६ जनवरी १९५० को की गयी थी जब भारत गणराज्य घोषित हुआ था। भारतीय सेना के किसी भी अंग के अधिकारी या कर्मचारी इस पुरस्कार के पात्र होते हैं एवं इसे देश के सर्वोच्च सम्मान भारत रत्न के बाद सबसे प्रतिष्ठित पुरस्कार समझा जाता है। इससे पहले जब भारतीय सेना ब्रिटिश सेना के तहत कार्य करती थी तो सेना का सर्वोच्च सम्मान विक्टोरिया क्रास हुआ करता था।

लेफ्टिनेंट या उससे कमतर पदों के सैन्य कर्मचारी को यह पुरस्कार मिलने पर उन्हें (या उनके आश्रितों को) नकद राशि या पेंशन देने का भी प्रावधान है। हालांकि पेंशन की न्यून राशि जो सैन्य विधवाओं को उनके पुनर्विवाह या मरने से पहले तक दी जाती है अभी तक विवादास्पद रही है। मार्च १९९९ में यह राशि बढ़ाकर १,५०० रुपये प्रतिमाह कर दी गयी थी। जबकि कई प्रांतीय सरकारों ने परमवीर चक्र से सम्मानित सैन्य अधिकारी के आश्रितों को इससे कहीं अधिक राशि की पेंशन मुहैय्या करवाती है।

परमवीर चक्र हासिल करने वाले शूरवीरों में सूबेदार मेजर बन्ना सिंह (बाना सिंह) ही एकमात्र ऐसे व्यक्ति थे जो कारगिल युद्ध तक जीवित थे। सूबेदार मेजर बाना सिंह जम्मू कश्मीर लाइट इनफेन्ट्री की आठवीं रेजीमेंट में कार्यरत थे।
डिजाइन विनिर्देश

पदक एक गोलाकार कांस्य डिस्क है जिसका व्यास है। परवर्ती, या सामने, भारत का राष्ट्रीय प्रतीक केंद्र में एक उभरे हुए घेरे पर दिखाई देता है, जो [वज्र]], इंद्र, प्राचीन वैदिक देवताओं के राजा के हथियार की चार प्रतियों से घिरा हुआ है।

पीछे, एक सादे केंद्र के चारों ओर, कमल के फूलों द्वारा अलग की गई दो किंवदंतियाँ हैं। "परमवीर चक्र" शब्द हिंदी और अंग्रेजी में लिखे गए हैं। एक बैंगनी रिबन, लंबा, परमवीर चक्र धारण करता है।
परमवीर चक्र हासिल करनेवाले वीरों की सूची
सन्दर्भ

श्रेणी:भारतीय सेना
श्रेणी:परमवीर चक्र
सुनिधि चौहान

सुनिधि चौहान (जन्म निधी चौहान, १४ अगस्त १९८३) एक भारतीय पार्श्वगायिका है जो हिन्दी गीतों को गाने के लिए लोकप्रिय है। उन्होंने मराठी, कन्नड़, तमिल, तेलुगु, बंगाली, असमिया और गुजराती फ़िल्मों में भी २००० से अधिक गीत गाए हैं।

चौहान ने गायन की शुरुआत चार वर्ष की आयु से की और एक स्थानीय टीवी मेज़बान ने उनकी इस प्रतिभा को देखा। उन्हें प्रसिद्धी टेलिविज़न गायन प्रतियोगिता मेरी आवाज़ सुनो से मिली जिसमे के बाद उन्होंने पार्श्वगायन क्षेत्र में शस्त्र फ़िल्म से पदार्पण किया।

उन्हें लोकप्रियता राम गोपाल वर्मा की फ़िल्म मस्त से मिली जिसमे उन्होंने "रुकी रुकी सी ज़िंदगी" गीत गाया जो एक हीट गीत साबित हुआ। उन्हें कुल चौदह फ़िल्मफ़ेयर पुरस्कारों का नामांकन और तीन में जित हासिल हुई। उन्होंने दो स्टार स्क्रीन पुरस्कार, दो आइफा पुरस्कार और एक ज़ी सिने पुरस्कार जीते हैं।

सुनिधि ने 18 वर्ष की उम्र में बॉबी खान से शादी की। उनके इस निर्णय से उनका परिवार नाराज़ हुआ था। हालांकि, एक साल बाद उन्होंने तलाक ले लिया। सुनिधि ने अप्रैल 2012 में, उनके लंबे समय से मित्र रहे संगीतकार हितेश सोनिक से विवाह कर लिया।
चर्चित गीत

*"रुकी रुकी"
*"भूमरो"
*"मेहबूब मेरे"
*"धूम मचाले"
*"कैसी पहेली"
*"दीदार दे"
*"बीड़ी जलइले"
*"सोनिए"
*"आजा नचले"
*"डांस पे चांस"
*"चोर बाजारी"
*"शीला की जवानी"
*"कमली"
*"फट्टे तक नचना"
*"बनी तेरी राधा"
*"हट जा ताऊ"
*"मसखरी"
सन्दर्भ
बाहरी कड़ियाँ

श्रेणी:1983 में जन्मे लोग
श्रेणी:जीवित लोग
श्रेणी:भारतीय महिला गायक
श्रेणी:भारतीय फिल्म पार्श्वगायक
अलका याज्ञिक

अंगूठाकार|अलका याग्निक
अलका याग्निक भारतीय सिनेमा की एक प्रसिद्ध पार्श्वगायिका हैं। वे हिंदी सिनेमा में 4 दशकों तक अपनी गायकी के लिए विख्यात हैं। हिंदी सिनेमा में वे सबसे ज्यादा गाने रिकॉर्ड करने वाली पांचवी पार्श्वगायिका हैं। उन्हें फ़िल्मफ़ेयर सर्वश्रेष्ठ पार्श्व गायिका पुरस्कार के ३६ नामांकनों में से ७ बार पुरस्कार मिल चुका है जो कि खुद में एक रिकॉर्ड है। उन्हें दो राष्ट्रीय पुरस्कार भी प्राप्त है। साथ ही उनके २० गाने बीबीसी के "बॉलीवुड के श्रेष्ठ ४० सदाबहार साउंडट्रैक" में शामिल हैं। उनके कुछ हिट गानों में से हैं — "कुछ कुछ होता है", "टिप टिप बरसा पानी", "परदेसी परदेसी", "छम्मा छम्मा", "पूछो ज़रा पूछो", "एक दो तीन", "चाँद छुपा बादल में", "लाल दुपट्टा", "मुझको राणाजी" और "बाज़ीगर ओ बाज़ीगर"।

She Has been Diagnosed With Rare Hearing Loss Syndrome..
जीवन

अलका 20 मार्च 1966 को कोलकाता में एक गुजराती परिवार में पैदा हुई। उस की माता शोभा याग्निक गायक थीं। इन्होंने ने 6 साल की उम्र में ही कोलकाता रेडीयो के लिए गाना शुरू कर दिया था। 10 साल की उम्र में वो मुंबई स्थानांतरित हो गयीं और वहीं से वो गायन के क्षेत्र में तरक्की की राह पर अग्रसर हुई। अलका ज़्यादातर बॉलीवुड की फिल्मों के लिए गाती है। वो अब तक 700 फिल्मों के लिए गीत गा चुकी है। इन्होंने कुमार सानु व उदित नारायण के साथ ज्यादा गीत गाये हैं। कुमार सानु के साथ गाये गये उनके जुगलबंदी गीत श्रोताओं द्वारा बहुत पसंद किये गये।
पुरस्कार

फ़िल्मफ़ेयर पुरस्कार
राष्ट्रीय फ़िल्म पुरस्कार

अल्का याग्निक ने 1985 में भोजपरी फिल्म में गाने गाए जिसमें एक सोहर गीत "युग युग जिया तू लालानवा" काफी पसंद किया गया,इस गाने को आज भी सोहर गीत का सबसे अच्छा गीत के रूप में पसंद किया जाता है।
बाहरी कड़ियाँ

*


श्रेणी:भारतीय फिल्म पार्श्वगायक
श्रेणी:1966 में जन्मे लोग
साधना सरगम

200px|अंगूठाकार|दाएँ|साधना सरगम
साधना सरगम (जन्म: 7 जुलाई 1962, असली नाम: साधना पुरुषोत्तम घाणेकर) भारतीय सिनेमा में काम करने वाली महिला पार्श्वगायिका हैं। साधना चार साल की आयु से गाने गा रही है। विश्वात्मा के "सात समुंदर पार" गाने से उन्हें ख्याति मिली। उनका जन्म महाराष्ट्र के दाभोल में संगीतकारों के परिवार में हुआ। "पहला नशा पहला खुमार", "दर्द करारा", "साईं राम साईं श्याम साईं भगवान", "बिन साजन झूला झूलूं", "धीरे धीरे आप मेरे", "चंदा रे चंदा रे", "हमको मालूम है", "माही वे", "क्या मौसम आया है", "सलाम-ए-इश्क", "अंगना में बाबा", "मेरी नींद मेरा चैन", "तेरा नाम लेने की", "तुझसे क्या चोरी है", "आइये आपका इंतजार था", "सुनो मियां सुनो", "ऐतबार नहीं करना" उनके मशहूर हिन्दी गीत है। उन्होंने लगभग हर भारतीय भाषा में गाने गाए हैं।
सन्दर्भ
बाहरी कड़ियाँ

श्रेणी:1962 में जन्मे लोग
श्रेणी:राष्ट्रीय फ़िल्म पुरस्कार विजेता

श्रेणी:भारतीय शास्त्रीय गायिका
हेमलता

हेमलता (जन्म: 16 अगस्त 1954, हैदराबाद) भारतीय सिनेमा की एक महत्वपूर्ण पार्श्वगायिका है। 1970 के दशक के अंत से बॉलीवुड में एक प्रमुख पार्श्व गायिका रही हैं। वह शास्त्रीय रूप से प्रशिक्षित है। उन्होंने खुद को फिल्म, संगीत गोष्ठी, टेलीविजन और संगीत में स्थापित किया है।

1977-81 की अवधि में उन्हें पाँच बार सर्वश्रेष्ठ महिला पार्श्व गायिका पुरस्कार के लिए फिल्मफेयर में नामांकित किया गया था। 1977 में चितचोर के "तू जो मेरे सुर में" में शास्त्रीय गायन के लिए उन्होंने पुरस्कार जीता था जो कि येशुदास के साथ गाया गया था और रवीन्द्र जैन द्वारा रचित था।
करियर

1966 में, उनका परिवार बॉम्बे चला गया, जहाँ वे भारत के दक्षिणी बॉम्बे के गिरगाँव में रहने लगे। हेमलता को संगीत निर्देशक नौशाद अली से एक निमंत्रण मिला, जिन्होंने उन्हें गाने के लिए कहा और उनकी आवाज़ सुनकर वह बहुत प्रभावित हुए कि वह एक गैर-फिल्मी रचना गा रही थीं। उन्होंने हेमलता से वादा किया था कि वह उन्हें अपनी फ़िल्मों में गाने के लिए मौका देंगे। लेकिन उन्होंने उन्हें सलाह दी कि जब तक उनकी आवाज़ परिपक्व न हो जाए वो इंतजार करें।

पहले दिन, उन्हें 1967 में संगीत निर्देशक रोशन का निमंत्रण मिला। उसी हफ्ते में, उन्होंने रूप रूपैया के लिए उषा खन्ना की रचना के तहत अपना पहला गीत "तू खामोश मैं पुरजोश" रिकॉर्ड किया। उनका पहला जारी किया गया गीत "दस पैसे में राम ले लो" फिल्म एक फूल एक भूल (1968) से था।

1970 के दशक की शुरुआत में, रवीन्द्र जैन अपनी किस्मत आजमाने के लिए बम्बई आए। रवीन्द्र जैन के आने से पहले उन्होंने कमोबेश 100/150 गाने गाए। प्रारंभ में, रवीन्द्र जैन ने अपनी पहली फिल्म कांच और हीरा (1972) के लिए उनकी आवाज़ का इस्तेमाल किया, फिर राख और चिंगारी (1974), गीत गाता चल (1975), सलाखें (1975) और तपस्या, जो ज्यादा लोकप्रिय नहीं रहीं। हालाँकि, हेमलता को पहचान तब मिली जब रवीन्द्र जैन ने उन्हें फिल्म फकीरा (1976) के गाने 'सुन के तेरी पुकार' के लिए मौका दिया।

उसी वर्ष, रवीन्द्र जैन ने राजश्री बैनर की फिल्म चितचोर ’के लिए उनकी आवाज का इस्तेमाल किया, जिसके लिए उन्होंने फिल्मफेयर पुरस्कार जीता। इसके बाद, हेमलता ने 1980 और 1990 के दशक में राजश्री प्रोडक्शन्स की विभिन्न फिल्मों में खुद को स्थापित किया।
पुरस्कार

फ़िल्मफ़ेयर पुरस्कार
सन्दर्भ
बाहरी कड़ियाँ

श्रेणी:फ़िल्मफ़ेयर पुरस्कार विजेता
श्रेणी:गायिका
संजय लीला भंसाली

संजय लीला भंसाली (जन्मः २४ फ़रवरी १९६४) हिन्दी फिल्म उद्योग बॉलीवुड के एक निर्देशक हैं। वह भारतीय फिल्म और टेलिविज़न संस्थान के छात्र रह चुके हैं। 1942: अ लव स्टोरी फिल्म से उन्होने, अपनी मां को श्रद्धांजली देने के लिये, अपने नाम मे "लीला" लिखना शुरू किया। इन्होंने २०१८ में प्रदर्शित हुई पद्मावत का भी निर्देशन किया जिस पर बहुत विवाद हुआ था।
प्रमुख फिल्में

भंसाली ने अपना कैरियर विधु विनोद चोपड़ा के साथ बतौर सहायक निर्देशक शुरू किया। विधु के साथ भंसाली ने परिन्दा और 1942: अ लव स्टोरी जैसी फिल्मे की। सन २००२ मे आयी भंसाली निर्देशित फिल्म देवदास उस समय की सबसे महंगी फिल्म थी। इस फिल्म को के निर्माण में 50 करोड रुपये लगे थे और इसने करीब 100 करोड रूपये का व्यवसाय किया था। उस साल इस फिल्म ने 5 राष्ट्रीय पुरस्कार और 10 फिल्मफेयर पुरस्कार जीते थे। टाइम पत्रिका ने नई सदी के अब तक के सालों में बनी सर्वश्रेष्ठ दस फिल्मों में देवदास को आठ्वीं जगह दी है। २००५ मे प्रदर्शित उनकी फिल्म ब्लैक के लिये उन्हे एक बार फिर से हिन्दी सिनेमा का राष्ट्रीय पुरस्कार मिला।
बतौर निर्माता
बतौर निर्देशक
2025 का राष्ट्रीय किशोर कुमार सम्मान
सन्दर्भ
बाहरी कड़ियाँ

श्रेणी:फ़िल्म निर्देशक
श्रेणी:सर्वश्रेष्ठ निर्देशक का फिल्म फेयर पुरस्कार
नाना पाटेकर

विश्वनाथ "नाना" पाटेकर (जन्म: 1 जनवरी, 1950) हिन्दी एवं मराठी फ़िल्मों के एक अभिनेता हैं।

1999 यशवंत फिल्म
जीवनी

नाना पाटेकर भारतीय फिल्‍मों के अभिनेता हैं। वे लेखक और फिल्‍म निर्माता भी हैं। नाना हिन्‍दी फिल्‍मों के मशहूर अभिनेता माने जाते हैं। उनके अभिनय के सभी कायल हैं और यही कारण है कि उन्‍हें आज तक कई बार राष्‍ट्रीय फिल्‍म पुरस्‍कार और फिल्‍मफेयर पुरस्‍कार से सम्‍मानित किया जा चुका है। उन्‍हें पद्मश्री सम्‍मान भी मिल चुका है। वे इंडस्‍ट्री में अपने डॉयलाग को बोलने की स्‍टाइल को लेकर काफी मशहूर हैं। उनके अभिनय के दीवाने आपको हर आयु वर्ग में मिल जाएंगे।
पृष्‍ठभूमि

नाना का जन्‍म मुरूड-जंजीरा, रायगढ़, म‍हाराष्‍ट्र में हुआ था। उनके पिता का नाम दिनकर पाटेकर और मां का नाम संजनाबाई पाटेकर है।
पढ़ाई

नाना की पढ़ाई सर जे जे इंस्‍टीट्यूट ऑफ अप्‍लाईड आर्ट, मुंबई से हुई थी।
शादी

नाना की शादी नीलाकांती पाटेकर से हुई लेकिन बाद में उनका तलाक हो गया। उनका एक लड़का भी है जिसका नाम मल्‍हार है।
करियर

नाना के करियर की शुरूआत फिल्‍म 'गमन' से हुई थी लेकिन इंडस्‍ट्री में उन्‍हें फिल्‍म 'परिंदा' से नोटिस किया गया जिसमें उन्‍होंने खलनायक की भूमिका अदा की थी। इस फिल्‍म में उनके अभिनय के लिए उन्‍हें सर्वश्रेष्‍ठ सहायक अभिनेता का राष्‍ट्रीय फिल्‍म पुरस्‍कार और सर्वश्रेष्‍ठ सहायक अभिनेता का फिल्‍मफेयर पुरस्‍कार भी दिया गया। इसके बाद उन्‍होंने कई अच्‍छी फिल्‍मों में काम किया और अपने अभिनय का लोहा मनवाया। क्रांतिवीर, खामोशी, यशवंत, अब तक छप्‍पन, अपहरण, वेलकम, राजनीति उनकी प्रमुख फिल्‍मों में से एक हैं।
हिन्दी फ़िल्में
नामांकन और पुरस्कार

फ़िल्मफ़ेयर पुरस्कार

* 2006 - फ़िल्मफ़ेयर सर्वश्रेष्ठ खलनायक पुरस्कार - अपहरण
* 1995 - फ़िल्मफ़ेयर सर्वश्रेष्ठ अभिनेता पुरस्कार - क्रान्तिवीर
* 1990 - फ़िल्मफ़ेयर सर्वश्रेष्ठ सहायक अभिनेता पुरस्कार - परिन्दा
* 2013 - पद्म श्री Vikash
सन्दर्भ
बाहरी कड़ियाँ

श्रेणी:बॉलीवुड
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेता
श्रेणी:श्रेष्ठ अभिनेता के लिए राष्ट्रीय फ़िल्म पुरस्कार विजेता
श्रेणी:पद्मश्री प्राप्तकर्ता
श्रेणी:1951 में जन्मे लोग
श्रेणी:जीवित लोग
श्रेणी:मराठी फ़िल्म अभिनेता
श्रेणी:मराठी लोग
श्रेणी:भारतीय फ़िल्म अभिनेता
तनुजा

तनुजा (जन्म: 23 सितंबर, 1943) हिन्दी फ़िल्मों की अभिनेत्री हैं। वह मुखर्जी-समर्थ परिवार का हिस्सा हैं। वह अभिनेत्री शोभना समर्थ और निर्माता कुमारसेन समर्थ की बेटी हैं, और उन्होंने फिल्म निर्माता शोमू मुखर्जी से शादी की थी, जिनके साथ उनकी दो बेटियाँ, अभिनेत्री काजोल और तनीशा हैं। दो फिल्मफेयर पुरस्कारों से सम्मानित, तनुजा को हिन्दी फिल्मों में मेमदीदी (1961), चाँद और सूरज (1965), बहारें फिर भी आएंगी (1966), ज्वेल थीफ़ (1967), नई रोशनी (1967), जीने की राह (1969), हाथी मेरे साथी (1971), अनुभव (1971), मेरे जीवन साथी (1972) और दो चोर (1972) जैसी भूमिकाओं के लिए जाना जाता है। अभिनेता संजीव कुमार, राजेश खन्ना और धर्मेन्द्र के साथ उनकी जोड़ी 60 के दशक की शुरुआत से लेकर 70 के दशक के अंत तक लोकप्रिय हुआ करती थी।
फिल्मी सफर

उन्होंने अपने फिल्मी करियर की शुरुआत अपनी बड़ी बहन नूतन के साथ हमारी बेटी (1950) में बेबी तनुजा के रूप में की। वयस्क के रूप में, उन्होंने फिल्म छबीली (1960) से शुरुआत की, जिसका निर्देशन उनकी मां ने किया था, और उनकी बहन नूतन ने मुख्य भूमिका निभाई थी। वह फिल्म जिसने वास्तव में उन्हें वयस्क नायिका के रूप में पहचान दिलाई, वह थी हमारी याद आएगी (1961), जिसे किदार शर्मा ने निर्देशित किया था।
व्यक्तिगत जीवन

तनुजा का जन्म मराठी परिवार में फिल्म निर्माता कुमारसेन समर्थ और अभिनेत्री शोभना समर्थ के यहाँ हुआ था। उनकी तीन बहनें हैं, जिनमें अभिनेत्री नूतन और एक भाई शामिल हैं। उनकी दादी, रतन बाई और मौसी नलिनी जयवंत भी अभिनेत्री थीं। शोभना ने तनुजा और उनकी बड़ी बहन नूतन के लिए पहली फिल्मों का निर्माण किया था। उनकी दो अन्य बहनें हैं; चतुरा, जो कलाकार हैं और रेशमा। उनका भाई जयदीप है। इनमें से कोई भी अभिनय में नहीं आया।

तनुजा ने 1973 में फिल्म निर्माता शोमू मुखर्जी से शादी की। दोनों की दो बेटियां हैं, अभिनेत्री काजोल और तनीशा। काजोल ने अभिनेता अजय देवगन से शादी की है। 10 अप्रैल, 2008 को 64 साल की उम्र में दिल का दौरा पड़ने से शोमू की मृत्यु हो गई। फिल्म निर्माता जॉय और देब उनके जेठ हैं। वह मोहनीश बहल की मौसी और रानी मुखर्जी की ताई हैं।
प्रमुख फिल्में
नामांकन और पुरस्कार

सन्दर्भ
बाहरी कड़ियाँ

श्रेणी:1943 में जन्मे लोग
श्रेणी:जीवित लोग
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेत्री
श्रेणी:भारतीय फ़िल्म अभिनेत्री